TSE ร่วงหนัก7% คาดขายทำกำไรหลังขึ้นมานาน 2 เดือน ฟากฟื้นฐานกำไรปี62-63 โตเด่น
TSE ร่วงหนัก7% คาดขายทำกำไรหลังขึ้นมานาน 2 เดือน ฟากฟื้นฐานกำไรปี62-63 โตเด่น
TSE ร่วงหนัก7% คาดขายทำกำไรหลังขึ้นมานาน 2 เดือน ฟากฟื้นฐานกำไรปี62-63 โตเด่น
24 ธ.ค. 2562

ผู้สื่อข่าวรายงาน บริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE ณ เวลา 16.18 น. อยู่ที่ระดับ 2.92 บาท ลบ 0.24 บาท หรือ 7.59% ด้วยมูลค่าซื้อขาย 106.62 ล้านบาท คาดขายทำกำไรหลังหุ้นขึ้นแรงมากว่า 2 เดือน โดยเทียบจากหุ้นยืนที่ระดับ 2.48 บาท เมื่อวันที่ 25 ต.ค.62 มาอยู่ที่ระดับ 3.16 บาท หรือเพิ่มขึ้น 27%

อนึ่งก่อนหน้านี้นางสาวแคทลีน มาลีนนท์ ประธานเจ้าหน้าที่บริหาร TSE คาดว่ารายได้ในปี 63 จะเติบโตไม่ต่ำกว่า 50% ซึ่งจะทำสถิติสูงสุดใหม่ต่อเนื่อง เป็นผลจากการที่บริษัทสามารถรับรู้รายได้กำลังการผลิตใหม่ที่เริ่มจ่ายไฟเชิงพาณิชย์ (COD) ในปีนี้เข้ามาเต็มที่ในปีหน้า โดยกำลังผลิตทั้งหมดมีอยู่ 158.94 เมกะวัตต์ (MW)
ขณะเดียวกัน บริษัทยังมีการเจรจาซื้อโครงการโรงไฟฟ้าใหม่เข้ามาเพิ่มอย่างต่อเนื่อง โดยบริษัทคาดหวังจะเพิ่มกำลังการผลิตอีก 50-100 เมกะวัตต์ เน้นการลงทุนในธุรกิจพลังงานทดแทนทั้งในประเทศและต่างประเทศ ซึ่งปัจจุบันบริษัทอยู่ระหว่างการเจรจาซื้อโรงไฟฟ้าชีวมวลและโซลาฟาร์มที่คาดว่าจะได้ข้อสรุปในช่วงเดือน ธ.ค.นี้ กำลังการผลิตราว 11 เมกะวัตต์
พร้อมกันนั้น ยังอยู่ระหว่างศึกษาโครงการในต่างประเทศ ซึ่งเป็นการเข้าซื้อกิจการโซลาฟาร์มในเวียดนาม และการลงทุนโครงการใหม่ในไต้หวัน คาดว่าจะทยอยเห็นความชัดเจนในปี 63
นางสาวแคทลีน ก่าวว่า บริษัทมีความพร้อมด้านเงินลงทุนในการขยายการลงทุน หลังจากที่ได้รับอนุมัติแผนเสนอขายหุ้นเพิ่มทุนต่อผู้ถือหุ้นเดิม (RO) จำนวน 381.15 ล้านหุ้น ในสัดส่วน 5 หุ้นเดิม ต่อ 1 หุ้นใหม่ และจัดสรรให้กับบุคคลในวงจำกัด (PP) จำนวน 190.57 ล้านหุ้น รวมทั้งยีงมีวงเงินที่ได้ขออนุมัติออกหุ้นกู้ไว้แล้วราว 1,000 ล้านบาท โดยที่บริษัทยังไม่ได้ทำการออกหุ้นกู้จำนวนดังกล่าว ซึ่งทั้ง 3 แนวทางยังคงเพียงพอต่อการขยายกำลังการผลิตที่บริษัทวางเป้าหมายไว้
ขณะที่ทิศทางผลประกอบการในปีนี้ นางสาวแคทลีน คาดว่า ผลประกอบการจะทำสถิติสูงสุดใหม่ หลังจากที่ 9 เดือนแรกของปีนี้มีรายได้แล้ว 1,534.53 ล้านบาท และมีกำไรสุทธิ 559.92 ล้านบาท สูงกว่าทั้งปี 61 โดยเป็นการรับรู้รายได้จากโครงการใหม่ๆ ที่เพิ่มเข้ามา ขณะที่โครงการเดิมๆ มีกำลังการผลิตที่ดีขึ้นด้วย
 
บล.ซีจีเอส-ซีไอเอ็มบี Thai Solar Energy (TSE TB; THB 3.06) – ซื้อ
แนวรับ  : 3.06 และ 3.02
แนวต้าน : 3.20 และ 3.30
ราคาหุ้นปรับตัวเพิ่มขึ้นต่อเนื่อง พร้อมด้วยปริมาณการซื้อขายที่เพิ่มสูงขึ้น หลังจากปรับตัวเพิ่มขึ้นเหนือเส้นค่าเฉลี่ย 200 วันขึ้นไป ล่าสุด ราคาหุ้นมีสัญญาณการทะลุผ่านแนวต้านสำคัญขึ้นไปได้ต่อเนื่อง
MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นเคลื่อนไหวเหนือแนวโน้มลง RSI ปรับตัวเพิ่มขึ้นทดสอบระดับ 80
แนะนำซื้อ TSE โดยมีแนวรับที่ 3.06 และ 3.02 เพื่อคาดหวังการปรับตัวเพิ่มขึ้นไปทดสอบแนวต้านที่ 3.20 และ 3.30 เป็นจุดขายทำกำไร
STOP LOSS ถ้าราคาหุ้นปิดต่ำกว่า 2.96 ลงไป